CELEX: 62013TN0005
Language: mt
Date: 2013-01-09 00:00:00
Title: Kawża T-5/13: Rikors ippreżentat fid- 9 ta’ Jannar 2013 — Iran Liquefied Natural Gas vs Il-Kunsill

23.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/24
            
         Rikors ippreżentat fid-9 ta’ Jannar 2013 — Iran Liquefied Natural Gas vs Il-Kunsill
   (Kawża T-5/13)
   2013/C 55/42
   Lingwa tal-kawża: l-Ingliż
   
      Partijiet
   
   
      Rikorrenti: Iran Liquefied Natural Gas Co. (Teheran, l-Iran) (rappreżentanti: J. Grayston, Solicitor, G. Pandey, P. Gjørtler, D. Rovetta, D. Sellers u N. Pilkington, avukati)
   
      Konvenuta: Il-Kunsill tal-Unjoni Ewropea
   
      Talbiet
   
   
               —
            
            
               tannulla Deċiżjoni tal-Kunsill 2012/635/PESK tal-15 ta’ Ottubru 2012 (1) u Regolament ta’ Implimentazzjoni tal-Kunsill (UE) Nru 945/2012 tal-15 ta’ Ottubru 2012 (2), sa fejn l-atti kkontestati jinkludu lir-rikorrenti fil-lista ta’ persuni u entitajiet suġġetti għall-miżuri restrittivi;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               (1)
            
            
               L-ewwel motiv, ibbażat fuq allegat ksur tad-dritt ta’ smigħ, billi l-Kunsill naqas milli jagħmel seduta għar-rikorrenti, u li l-ebda indikazzjonijiet kuntrarji ma jiġġustifikaw dan, speċjalment fir-rigward tal-impożizzjoni fuq impenji kuntrattwali attwali.
            
         
               (2)
            
            
               It-tieni motiv, ibbażat fuq l-allegat obbligu li tingħata notifika, billi l-Kunsill naqas milli jinnotifika l-miżuri kkontestati lir-rikorrenti.
            
         
               (3)
            
            
               It-tielet motiv, ibbażat fuq l-allegata insuffiċjenza ta’ motivazzjoni, billi l-kontenut limitat tal-motivazzjoni ġiet ikkonfermat mill-Kunsill lir-rikorrenti, filwaqt li talbiet għal aċċess għal dokumenti ma ngħatawx risposta.
            
         
               (4)
            
            
               Ir-raba’ motiv, ibbażat fuq l-allegat ksur tad-drittijiet tad-difiża, billi r-rikorrenti ma ngħatatx il-possibbiltà li targumenta effettivament kontra l-konklużjonijiet tal-Kunsill, peress li dawn il-konklużjonijiet ma ġewx żvelati lir-rikorrenti.
            
         
               (5)
            
            
               Il-ħamis motiv, ibbażat fuq l-allegat żball manifest ta’ evalwazzjoni, kuntrarjament għall-pretensjoni tal-Kunsill, ir-rikorrenti ma hijiex sussidjarja tal-Kumpanija Nazzjonali taż-Żejt Iranjana, u fi kwalunkwe każ il-Kunsill ma issostanzjax li, anki jekk kien sussidjarja ta’ din tal-aħħar, dan jimplika xi vantaġġ ekonomiku għall-Istat Iranjan li jmur kontra l-għan tal-miżuri kkontestati.
            
         
               (6)
            
            
               Il-ħames motiv, ibbażat fuq l-allegat ksur tad-dritt fundamentali ta’ proprjetà, billi jimponi fuq l-impriżi bankarji u l-impenji kuntrattwali attwali tar-rikorrenti, il-Kunsill kiser id-dritt fundamentali ta’ proprjetà billi ħa miżuri li għalihom l-proporzjonalità ma tistax tkun aċċertata.
            
         
      (1)  Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU 2012 L 282, p. 58)
   
      (2)  Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU 2012 L 282, p. 16)